


Techninės specifikacijos Priedas Nr. 2 

Automobilių dalinimosi sistemos ir jos administravimo reikalavimai

1. Programoje turi būti funkcionalumas registruoti naudotojus, suskaidant juos  į atskiras vartotojų grupes;
2. Turi būti galimybė vartotojams suteikti prisijungimo slaptažodžius, pagal poreikį pakartotinai atsiųsti laikinus prisijungimo duomenis;
3. Kliento įgaliotiems asmenims turi būti suteiktos administratorių teisės kurti, keisti, savo organizacijos vartotojus, stebėti vartotojų rezervacijas ir transporto naudojimą. 
4. Vartotojai turi turėti teisę atlikti savo rezervacijų pakeitimus: atšaukti rezervaciją, keisti rezervacijos laiką;
5. Vartotojai turi turėti galimybę pasirinktu rezervacijai laikotarpiu matyti užimtų Transporto priemonių naudojimo grafiką (jų atsilaisvinimo laikus);
6. Nenutrūkstamai, t. y. 24/7/365 (24 valandas per parą, 7 dienas per savaitę, 365 dienas per metus) periodu vartotojas turi turėti galimybę naudotis programa ir mobiliojo telefono aplikacija, atlikti BNA ir PKT rezervacijas, atsirakinti ir užrakinti rezervuotas Transporto priemones;
7. Turi būti galimybė generuoti ataskaitas apie Transporto priemonių naudojimą per ataskaitinį laikotarpį: apskaityti Transporto priemonių nuvažiuotus kilometrus, laiko trukmę pagal vartotojus ir atskiras vartotojų grupes;
8. Vartotojas, atlikdamas rezervaciją, turi turėti galimybę:
8.1. prisijungti prie mobiliojo telefono aplikacijos;
8.2. pasirinkti pageidaujamą Transporto priemonės naudojimosi datą ir laiką;
8.3. nurodyti planuojamos kelionės kryptį;
8.4. pasirinkti norimą Transporto priemonės klasę (Elektromobilio/Automobilio ir Elektromobilio atskirai) ir pavarų dėžės tipą (Automatinė ir Mechaninė), krovininį transportą, apklijuotus logotipais Automobiliui ir pan. Programa Vartotojui turi automatiškai pasiūlyti užsakomu laikotarpiu laisvą  iki 150 km atstumu nutolusiam kelionės tikslui Transporto priemonę, pirmumą teikiant elektromobiliams, po to, įvertinant kurios transporto priemonės rida mažiausia;
8.5. įrašyti pastabas. Vartotojai turi turėti galimybę iki užsakymo rezervacijos pabaigos koreguoti pastabų grafoje teikiamą informaciją (apie rastas Transporto priemonei padarytas žalas ir pan.);
8.6. patvirtinti Transporto priemonės rezervaciją;
9. Vartotojui turi būti pranešama apie rezervacijos patvirtinimą (mobiliojo telefono aplikacijoje arba SMS žinute ir / ar el. paštu).
10. Rezervacijos laiko keitimo sąlygos:
10.1. Vartotojas mobiliojo telefono aplikacijoje, arba paskambinęs pagalbos telefonu be papildomų mokesčių turi turėti galimybę atsisakyti rezervacijos.
10.2. Vartotojas be papildomų mokesčių turi turėti galimybę pratęsti Transporto priemonės rezervacijos laiką mobiliojo telefono aplikacijoje, arba paskambinęs pagalbos telefonu, jei Transporto priemonę vėliau rezervacijos laiko pabaigos grąžina į jos stovėjimo vietą. Programoje Transporto priemonės grąžinimo laikas turi būti sutrumpinamas automatiškai – pabaigus Transporto priemonės rezervaciją, kai užrakinama Transporto priemonė.
10.3. Jeigu pratęsiant Transporto priemonės naudojimo laiką, tą pačią Transporto priemonę yra rezervavęs kitas vartotojas, tai Transporto priemonės negavęs vartotojas turi būti informuotas apie jo rezervacijos atšaukimą.
10.4. Besibaigiant rezervacijai ir Automobilio dar negražinus – 15 min. iki rezervacijos laiko pabaigos aplikacijoje turi būti gaunamas pranešimas, kad jei yra toks poreikis, naudotojas prasitęstų rezervaciją.
11. Programos naudojimas ir administravimas:
11.1. Darbo dienomis nuo 8:00 iki 18:00 val. turi būti suteikta galimybę naudotis pagalbos telefonu, kurio pagalba Klientui (vartotojams) būtų įmanomos tokios funkcijos:
11.2. atrakinama rezervuota Transporto priemonė;
11.3. pratęsiama Transporto priemonės rezervacijos trukmė;
11.4. užrakinama Transporto priemonė, ją sugrąžinus į stovėjimo aikštelę;
12. Rezervuotos Transporto priemonės atrakinimas turi būti vykdomas mobiliojo telefono pagalba (naudojant mobiliojo telefono aplikaciją) arba paskambinus pagalbos numeriu.
13. Grąžinus Transporto priemonę į stovėjimo vietą vartotojas Transporto priemonę užrakinti turi mobiliojo telefono pagalba arba paskambinus pagalbos numeriu.
12. Generuoti ataskaitas:
12.1. Sistema turi generuoti bendro naudojimo transporto ataskaitas (,,Darbų zonose bendra”, ,,Darbų zonose paprasta”, ,,Dažniausių krypčių ataskaita”, ,,Detalioji dienos ataskaita”, ,,Dienos ataskaita”, ,,Kelionių ir žurnalo ataskaita”, ,,Kelionės su odometru”, ,,Kelionės lapas LT”, ,,Kelionės lapo santrauka LT”, ,,Kelionės tipo ataskaita”, ,,Kuro ataskaita”, ,,Kuro ataskaita su išlaidomis”, ,,Maršrutų ataskaita”, ,,Rezervacijos ataskaita”, ,,Įvykių ataskaita”, ,,Įvykių sąrašas”, ,,Žaliojo vairavimo dienos”, ,,Žaliojo vairavimo suminė”). Ataskaitos formuojamos pagal atskirus šablonus, kurių kiekvienas atitinka atskirą ataskaitos formą (13 priedas). 
12.2.Sistema turi generuoti tarnybinių transporto priemonių ataskaitas (,,Darbo laiko ataskaita”, ,,Darbo valandų kelionės lapas”,,, Dažniausių krypčių ataskaita”, ,,Detalioji dienos ataskaita”, ,,Dienos ataskaita”, ,,Fuel track detailed report”, ,,Fuel track report,” ,,Greičio apribojimų pažeidimai”, ,,Kelionių ir žurnalo ataskaita”, ,,Darbo zona (atstumui)”, ,,Privačių kelionių ataskaita”, ,,Kelionės lapas LT”, ,,Kelionės lapo santrauka LT”, ,,Kelionės tipo ataskaita”, ,,Kuro ataskaita”, ,,Kuro ataskaita su išlaidomis”, ,,Laikas praleistas ne namų zonoje”, ,,Periodo ataskaita”, ,,km po darbo ir savaitgaliais”, ,,odometras/kuras”, ,,Periodo_ataskaita”, ,,verslo/asmeninės”, ,,Vidutiniai dienos km”, ,,ŠESD rodikliai”, ,,Transporto priemonių nėra”, ,,Vairavimo reitingo santrauka”, ,,Vairuotojo dienos ataskaita”, ,,Zonų ataskaita”, ,,Įvykių ataskaita”, ,,Įvykių sąrašas”, ,,Zonų lankomumas”, ,,Žaliojo vairavimo dienos”, ,,Žaliojo vairavimo suminė”). Ataskaitos formuojamos pagal atskirus šablonus, kurių kiekvienas atitinka atskirą ataskaitos formą (14 priedas).
